กฎกระทรวงการอนุรักษ์ทรัพยากรน้ำสาธารณะในพื้นที่ชุ่มน้ำมิให้เสื่อมสภาพ เสื่อมประโยชน์ หรือเกิดภาวะมลพิษ พ.ศ. 2568
ประกาศวันที่ 2025-04-30

content: กฎกระทรวง การอนุรักษ์ทรัพยากรน้ำสาธารณะในพื้นที่ชุ่มน้ำ มิให้เสื่อมสภาพ เสื่อมประโยชน์ หรือเกิดภาวะมลพิษ พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง และมาตรา ๗๘ (๒) แห่งพระราชบัญญัติทรัพยากรน้ำ พ.ศ. ๒๕๖๑ รัฐมนตรีว่าการกระทรวงทรัพยากรธรรมชาติและสิ่งแวดล้อม โดยความเห็นชอบของคณะกรรมการทรัพยากรน้ำแห่งชาติออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ กฎกระทรวงนี้ให้ใช้บังคับกับพื้นที่ชุ่มน้ำที่มีความสำคัญระหว่างประเทศตามอนุสัญญาว่าด้วยพื้นที่ชุ่มน้ำตามบัญชีท้ายกฎกระทรวงนี้
sectionNo: 3
content: ข้อ ๓ ในพื้นที่ชุ่มน้ำที่มีความสำคัญระหว่างประเทศตามอนุสัญญาว่าด้วยพื้นที่ชุ่มน้ำตามข้อ ๒ ห้ามกระทำการหรือดำเนินกิจกรรมที่มีผลทำให้แหล่งน้ำสาธารณะเสื่อมสภาพ เสื่อมประโยชน์ หรือเกิดภาวะมลพิษ ดังต่อไปนี้ (๑) การก่อสร้างสิ่งปลูกสร้างใด ๆ
sectionNo: 3
content: หรือมีส่วนหนึ่งส่วนใดของสิ่งปลูกสร้างล่วงล้ำเข้าไปในแหล่งน้ำสาธารณะ เว้นแต่เป็นการดำเนินการของหน่วยงานของรัฐตามหน้าที่และอำนาจหรือกฎหมายที่มีวัตถุประสงค์เพื่อการดูแลรักษา การป้องกันความเสียหาย การบริหารจัดการทรัพยากรน้ำสาธารณะ หรือเพื่อประโยชน์ในการเดินเรือ การดูแลรักษาทางน้ำ และร่องน้ำทางเดินเรือ
sectionNo: 3
content: หรือการดำเนินการโดยหน่วยงานของรัฐหรือเอกชนซึ่งได้รับอนุญาตตามกฎหมายจากส่วนราชการที่เกี่ยวข้องแล้ว ทั้งนี้ ต้องดำเนินการเท่าที่จำเป็น กลมกลืนกับสภาพแวดล้อม และไม่เป็นการทำลายสภาพทางธรรมชาติในลักษณะที่ไม่สามารถฟื้นฟูกลับมาได้ดังเดิม (๒) การเท ทิ้ง หรือระบายน้ำเสียหรือของเสียลงในแหล่งน้ำสาธารณะ
sectionNo: 3
content: อันส่งผลต่อคุณภาพน้ำตามมาตรฐานคุณภาพน้ำทะเลหรือมาตรฐานคุณภาพน้ำในแหล่งน้ำผิวดินตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ (๓) การใช้วัตถุอันตรายชนิดที่ ๔ ตามกฎหมายว่าด้วยวัตถุอันตรายในแหล่งน้ำสาธารณะ ความใน (๒) และ (๓)
sectionNo: 3
content: มิให้ใช้บังคับกับการดำเนินการของหน่วยงานของรัฐเพื่อประโยชน์สาธารณะ หรือเพื่อการป้องกันและบรรเทาสาธารณภัย หรือการดำเนินการตามกฎหมายว่าด้วยการเดินเรือในน่านน้ำไทยหรือกฎหมายว่าด้วยการทุ่มทิ้งของเสียหรือวัสดุอื่นในทะเล
sectionNo: 3
content: หรือการดำเนินการโดยหน่วยงานของรัฐหรือเอกชนซึ่งได้รับอนุญาตตามกฎหมายจากส่วนราชการที่เกี่ยวข้องแล้ว
content: ให้ไว้ ณ วันที่ ๔ เมษายน พ.ศ. ๒๕๖๘ เฉลิมชัย ศรีอ่อน รัฐมนตรีว่าการกระทรวงทรัพยากรธรรมชาติและสิ่งแวดล้อม
sectionName: บัญชีพื้นที่ชุ่มน้ำที่มีความสำคัญระหว่างประเทศตามอนุสัญญาว่าด้วยพื้นที่ชุ่มน้ำ
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๘ (๒) แห่งพระราชบัญญัติทรัพยากรน้ำ พ.ศ. ๒๕๖๑ บัญญัติให้รัฐมนตรีว่าการกระทรวงทรัพยากรธรรมชาติและสิ่งแวดล้อม โดยความเห็นชอบของคณะกรรมการทรัพยากรน้ำแห่งชาติ
content: มีอำนาจออกกฎกระทรวงกำหนดหลักเกณฑ์และวิธีการเพื่อการอนุรักษ์และการพัฒนาทรัพยากรน้ำสาธารณะ โดยกำหนดห้ามการกระทำใด ๆ ที่มีผลเป็นการเสื่อมสภาพแหล่งน้ำหรือเสื่อมประโยชน์ต่อการใช้น้ำ หรือทำให้เกิดภาวะมลพิษแก่แหล่งน้ำ หรือระบบนิเวศแหล่งน้ำ หรือทำให้น้ำมีสภาพเป็นพิษจนน่าจะเป็นอันตรายต่อแหล่งน้ำ
content: หรือระบบนิเวศแหล่งน้ำ หรือสุขภาพของบุคคล จึงจำเป็นต้องออกกฎกระทรวงนี้